Joshua Cheptegei

Joshua Kiprui Cheptegei (sündinud 12. septembril 1996 Kapsewuis) on Uganda pikamaajooksja. Ta on 5000 ja 10 000 meetri jooksu maailmarekordiomanik.

Cheptegei võitis esimese täiskasvanute tiitlivõistluste medali 2017. aasta maailmameistrivõistlustel Londonis, kui oli 10 000 meetri jooksus Mo Farahi järel teine. 2018. aasta Rahvaste Ühenduse mängudel Gold Coastis võitis ta 5000 ja 10 000 meetri jooksud. 

2019. aasta krossijooksu maailmameistrivõistlustel Aarhusis võitis ta kulla nii individuaalselt kui ka Uganda koondisega võistkondlikus arvestuses. Maailmameistrivõistlustel Dohas tuli ta maailmameistriks 10 000 meetri distantsil.

2020. aasta augustis ületas ta Monacos Kenenisa Bekele 16 aastat püsinud 5000 meetri jooksu maailmarekordi, joostes ajaks 12.35,36. Oktoobris alistas ta 2005. aastast Bekelele kuulunud 10 000 meetri jooksu maailmarekordi enam kui 6 sekundiga, joostes Valencias 26.11,00.

Olümpiamängudel Tokyos võitis ta kulla 5000 meetri jooksus ning oli 10 000 meetri jooksus Selemon Barega järel teine.

2023. aasta krossijooksu maailmameistrivõistlustel Bathurst võitis ta pronksmedali nii individuaalselt kui ka Uganda koondisega võistkondlikus arvestuses. Sama aasta Maailmameistrivõistlustel Budapestis tuli ta 10 000 meetri jooksus kolmandat korda järjest maailmameistriks.

2024. aasta suveolümpiamängudel Pariisis võitis Cheptegei 10 000 m jooksus kuldmedali olümpiarekordiga 26.43,14, edestades lõpuheitluses hõbemedali võitnud Berihu Aregawit kolme kümnendikuga.

Cheptegei on võitnud neljal korral maineka Zevenheuvelenloopi jooksu.

 Isiklikud rekordid 
Allikas: IAAF

 Ala  Tulemus  Aeg  Koht 1500 m jooks  3.37,36   24. aprill 2021   Kampala 3000 m jooks  7.33,24  19. mai 2021   Ostrava 3000 m takistusjooks  8.43,21  20. juuli 2013   Kampala Kahe miili jooks  8.07,54  30. juuni 2019   Stanford 5000 m jooks  12.35,36 MR  14. august 2020   Monaco 10 000 m jooks  26.11,00 MR  7. oktoober 2020   Valencia Poolmaraton  59.21  17. oktoober 2020   Gdynia Maraton  2:08.59  3. detsember 2023   Valencia

 Viited 

 Välislingid 

Kategooria:Uganda kergejõustiklased
Kategooria:Pikamaajooksjad
Kategooria:Sündinud 1996